ลุ้นครม.บิ๊กตู่ลดค่าเทอมเด็กนักเรียน 2 พันบาท
ลุ้นครม.บิ๊กตู่ลดค่าเทอมเด็กนักเรียน หลังแย้มลดค่าเทอมเด็กให้คนละ 2 พันบาท และลดค่าเทอมนักศึกษา 50%
27 ก.ค. 2564

รายงานข่าวจากทำเนียบรัฐบาล เปิดเผยว่า การประชุมคณะรัฐมนตรี (ครม.) ที่มีพล.อ.ประยุทธ์ จันทร์โอชา นายกรัฐมนตรี เป็นประธาน จะมีการพิจารณาวาระสำคัญเรื่องการลดค่าเทอมให้เด็กนักเรียน และ นักศึกษา ที่ไม่สามารถไปโรงเรียนได้ และต้องเรียนออนไลน์อยู่บ้าน เนื่องจากรัฐบาลยังไม่สามารถควบคุมการระบาดของโควิด-19 ได้ทั้งนี้ เบื้องต้นกระทรวงศึกษาธิการเสนอลดค่าเทอมให้เด็กนักเรียนทั้งโรงเรียนรัฐและเอกชน คนละ 2 พันบาท ซึ่งต้องติดตามว่า พล.อ.ประยุทธ์ จะเห็นชอบด้วยหรือไม่ เนื่องจากได้รับการตำหนิจากผู้ปกครองจำนวนมาก ว่าเป็นลดค่าเทอมที่น้อยเกินไป เพราะผู้ประครองเอกชนเสียค่าเทอมสูงหลายหมื่นบาท จนถึงหลักแสนบาทนอกจากนี้ ทางด้านกระทรวงการอุดมศึกษา วิทยาศาสตร์ วิจัยและนวัตกรรม จะเสนอให้มีการลดค่าเทอมนักศึกษาเป็นขั้นบันได เริมจากลดค่าเทอมในส่วนแรกไม่เกิน 1 แสนบาท เป็นจำนวน 50%